**Z á p i s n i c a**

**zo zasadnutia Obecného zastupiteľstva v Popudinských Močidľanoch zo dňa 26.06.2014**

Predsedajúci : Mgr. Dana Žúrková – starostka obce

Prítomní:Ing. Ľubica Vaculková, Marián Kocák, MUDr. Marián Sivoň, Mgr. Mária Gergelová, Miroslav Caletka, Ing. Róbert Mozolič

Ospravedlnení: Ing. Juraj Tokoš, Jozef Hološka

Neprítomný: –

**Program:**

1. Otvorenie zasadnutia
2. Určenie zapisovateľky a overovateľov zápisnice
3. Kontrola plnenia uznesení

4. Oznámenie funkcií, zamestnaní, činností a majetkových pomerov starostky obce za kalendárny rok 2013 k 31. marcu 2014

5. Správa nezávislého audítora o overení účtovej závierky zostavenej k 31.12.2013

6. Dodatok správy audítora o overení súladu Výročnej správy s účtovnou závierkou zostavenou k 31.12.2013

7. Schválenie Záverečného účtu obce Popudinské Močidľany

8. Schválenie použitia prebytku a zostatku finančných operácií na tvorbu rezervného fondu

9. Schválenie použitia 50 % rezervného fondu na splátku úveru

10. Vypísanie OVS a schválenie podmienok OVS na predaj stavebného pozemku par. č. 1555/58 v k. ú. Močidľany

11. Schválenie zostavenia a predkladanie rozpočtu obce bez programovej štruktúry

12. Rôzne

13. Interpelácie poslancov

14. Diskusia

15. Záver

**1. Otvorenie**

 Riadne zasadnutie obecného zastupiteľstva otvorila a viedla Mgr. Dana Žúrková, starostka obce. Prítomných poslancov a občanov privítala a oboznámila s pripraveným programom.

**2. Určenie zapisovateľky a overovateľov zápisnice**

Za zapisovateľku zápisnice bola určená p. Martina Iršová a za overovateľov zápisnice boli určení Ing. Ľubica Vaculková a p. Miroslav Caletka

**3. Kontrola plnenia uznesení**

 Na predchádzajúcom riadnom zasadnutí Obecného zastupiteľstva, ktoré sa konalo dňa 24.4.2014 boli prijaté nasledovné uznesenia:

Uznesenie ObZ v Popudinských Močidľanoch č. 8/2014 zo dňa 24.4.2014, ktorým:

Obecné zastupiteľstvo v Popudinských Močidľanoch schválilo spôsob voľby na obsadenie funkcie hlavného kontrolóra obce nasledovne:

Voľba hlavného kontrolóra obce bude prebiehať **tajne.**

Uznesenie ObZ v Popudinských Močidľanoch č. 9/2014 zo dňa 24.4.2014, ktorým:

Obecné zastupiteľstvo v Popudinských Močidľanoch schválilo volebnú komisiu pre voľbu hlavného kontrolóra obce v nasledovnom zložení:

Marián Kocák - predseda komisie

Bc. Mária Gergelová - člen komisie

Miroslav Caletka - člen komisie

Uznesenie ObZ v Popudinských Močidľanoch č. 10/2014 zo dňa 24.4.2014, ktorým:

Obecné zastupiteľstvo v Popudinských Močidľanoch, na základe tajnej voľby na obsadenie funkcie hlavného kontrolóra obce vyhlasuje, že hlavným kontrolórom obce Popudinské Močidľany na zákonom stanovené 6 ročné funkčné obdobie, s účinnosťou od 1.5.2014 sa stáva: Ing. Róbert Mozolič, trvale bytom Kunov č. 215, 905 01 Senica.

Uznesenie ObZ v Popudinských Močidľanoch č. 11/2014 zo dňa 24.4.2014, ktorým:

Obecné zastupiteľstvo v Popudinských Močidľanoch schválilo hlavnému kontrolórovi obce, ktorý vzišiel z tajnej voľby dňa 24.4.2014 pracovný úväzok v rozsahu 1/8 pracovného úväzku, pričom mu za výkon tejto funkcie prináleží funkčný plat v zmysle § 18c zákona č. 369/1990 Zb. o obecnom zriadení vo výške 132,00 €/mesiac.

Uznesenie ObZ v Popudinských Močidľanoch č. 12/2014 zo dňa 24.4.2014, ktorým:

Obecné zastupiteľstvo v Popudinských Močidľanoch, na základe výsledkov obchodnej verejnej súťaže schválilo odpredaj novovzniknutého pozemku podľa GP č. 204/2014 overeného Okresným úradom Skalica, katastrálnym odborom dňa 23.01.2014 pod č.j. 17/14, par.č. 1555/59, orná pôda o výmere 834 m2 v k.ú. Močidľany, víťaznému uchádzačovi, ktorým je: Milan Olbert a Kristína Caletková.

*Dňa 3.5.2014 uzavreli víťazní uchádzači manželstvo a z tohto dôvodu bude kúpna zmluva na pozemok uzatvorená s manž. Milanom a Kristínou Olbertovými. Zvyšná kúpna cena bola uhradená na účet obce. V súčasnosti sa vypracováva kúpna zmluva.*

Uznesenie ObZ v Popudinských Močidľanoch č. 13/2014 zo dňa 24.4.2014, ktorým:

Obecné zastupiteľstvo v Popudinských Močidľanoch, na základe výsledkov obchodnej verejnej súťaže schválilo odpredaj novovzniknutého pozemku podľa GP č. 204/2014 overeného Okresným úradom Skalica, katastrálnym odborom dňa 23.01.2014 pod č.j. 17/14, par.č. 1555/60, orná pôda o výmere 641 m2 v k.ú. Močidľany, víťaznému uchádzačovi, ktorým je: Mgr. Marián Repáň a Mgr. Miroslava Repáňová, rod. Caletková, trvale bytom Holíč, ul. Schiffelova č. 25.

*Zvyšná kúpna cena bola poukázaná na účet obce a v súčasnosti sa vypracováva kúpna zmluva.*

Uznesenie ObZ v Popudinských Močidľanoch č. 14/2014 zo dňa 24.4.2014, ktorým:

Obecné zastupiteľstvo v Popudinských Močidľanoch, na základe výsledkov obchodnej verejnej súťaže schválilo odpredaj novovzniknutého pozemku podľa GP č. 204/2014 overeného Okresným úradom Skalica, katastrálnym odborom dňa 23.01.2014 pod č.j. 17/14, par.č. 1555/61, orná pôda o výmere 715 m2 v k.ú. Močidľany, víťaznému uchádzačovi, ktorým je: p. Dárius Baláž, rod. Baláž, trvale bytom Popudinské Močidľany č. 272.

Uznesenie ObZ v Popudinských Močidľanoch č. 15/2014 zo dňa 24.4.2014, ktorým:

Obecné zastupiteľstvo v Popudinských Močidľanoch sa uznieslo na tom, že dodávateľom stavby: „Oprava fasády budovy obecného úradu“ sa stáva firma: Miroslav Janúšek, stavebno-obchodná činnosť, Lúčky č. 4, Skalica.

Táto firma bola vybratá na základe prieskumu trhu a zaslanej cenovej ponuky.

Uznesenie ObZ v Popudinských Močidľanoch č. 16/2014 zo dňa 24.4.2014, ktorým:

Obecné zastupiteľstvo v Popudinských Močidľanoch schválilo odpredaj pozemkov vzniknutých oddelením z parcely registra „C“ KN č. 470/1, zastavaná plocha v k.ú. Popudiny, evidovanej na LV č. 956 pre Obec Popudinské Močidľany, na základe GP č. 011/2014 overeného Okresným úradom, katastrálnym odborom pod č. 49/14 dňa 17.2.2014, a to:

* diel č. 8 z pozemku par.č. 419/19, zastavaná plocha o výmere 5 m2,
* diel č. 9 z pozemku par.č. 419/20, zastavaná plocho o výmere 9 m2 a
* diel č. 10 z pozemku par.č. 419/20, zastavaná plocha o výmere 8 m2

žiadateľom a súčasným užívateľom pozemkov manž. Mariánovi a Terézii Rehákovým, trvale bytom Popudinské Močidľany č. 281 za cenu 3,00 €/m2, t.j. za celkovú predajnú cenu 66,00 € (22 m2 x 3,00 € = 66,00 €). Predaj sa uskutočňuje podľa osobitého zreteľa.

 *Kúpna cena bola vyplatená do pokladne ObÚ Pop. Močidľany a taktiež prišlo k uzavretiu kúpnej zmluvy, ktorá bola zaslaná na vklad do KN.*

Uznesenie ObZ v Popudinských Močidľanoch č. 17/2014 zo dňa 24.4.2014, ktorým:

 Obecné zastupiteľstvo v Popudinských Močidľanoch schvaľuje vypísanie Obchodnej verejnej súťaže a zároveň schvaľuje podmienky Obchodnej verejnej súťaže na predaj stavebného pozemku par.č. 1555/58 v k.ú. Močidľany podľa prílohy č. 1, ktorá tvorí neoddeliteľnú súčasť tohto uznesenia.

Uznesenie ObZ v Popudinských Močidľanoch č. 18/2014 zo dňa 24.4.2014, ktorým :

Obecné zastupiteľstvo v Popudinských Močidľanoch schválilo odpredaj pozemkov vzniknutých oddelením z parcely registra „C“ KN č. 470/1, zastavaná plocha v k.ú. Popudiny, evidovanej na LV č. 956 pre Obec Popudinské Močidľany, na základe GP č. 52/2014 overeného Okresným úradom, katastrálnym odborom pod č. 199/14, a to:

* pozemok par.č. 470/3, zastavaná plocha o výmere 3 m2 a
* pozemok par.č. 470/4, zastavaná plocho o výmere 18 m2

žiadateľke a súčasnej užívateľke pozemkov p. Miroslave Sprušanskej, rod. Škápikovej, trvale bytom Popudinské Močidľany č. 286 za cenu 3,00 €/m2, t.j. za celkovú predajnú cenu 63,00 € (21 m2 x 3,00 € = 63,00 €). Predaj sa uskutočňuje podľa osobitého zreteľa.

 *Kúpna cena nebola doposiaľ uhradená do pokladne ObÚ Popudinské Močidľany a ani neprišlo k uzatvoreniu kúpnej zmluvy.*

**4. Oznámenie funkcií, zamestnaní, činností a majetkových pomerov starostky obce za kalendárny rok 2013 k 31. marcu 2014**

V tomto bode predložila starostka obce Mgr. Dana Žúrková obecnému zastupiteľstvu na schválenie Oznámenie funkcií, zamestnaní, činností a majetkových pomerov starostky obce za kalendárny rok 2013 k 31. marcu 2014.

Po prerokovaní bodu obecné zastupiteľstvo v Popudinských Močidľanoch vydalo nasledovné uznesenie č. 19/2014

Obecné zastupiteľstvo v Popudinských Močidľanoch berie na vedomie Oznámenie funkcií, zamestnaní, činností a majetkových pomerov starostky obce za kalendárny rok 2013 k 31. marcu 2014.

Za: 5 poslancov proti: 0 zdržalo sa hlasovania: 0

**5. Správa nezávislého audítora o overení účtovej závierky zostavenej k 31.12.2013**

V bode č. 5 bola prerokovaná Správa nezávislého audítora o overení účtovej závierky zostavenej k 31.12.2013. So správou audítora malo možnosť obecné zastupiteľstvo oboznámiť sa vopred, nakoľko im bolo zaslané i elektronicky.

Vydané uznesenie č. 20/2014

Obecné zastupiteľstvo v Popudinských Močidľanoch berie na vedomie Správu nezávislého audítora o overení účtovej závierky zostavenej k 31.12.2013 bez výhrad.

Za: 5 poslancov proti: 0 zdržalo sa hlasovania: 0

**6. Dodatok správy audítora o overení súladu Výročnej správy s účtovnou závierkou zostavenou k 31.12.2013**

Bodom č. 6 bolo rokované o dodatku správy audítora o overení súladu Výročnej správy s účtovou závierkou zostavenou k 31.12.2013. S uvedeným dodatkom malo možnosť obecné zastupiteľstvo oboznámiť sa vopred, nakoľko im bolo zaslané i elektronicky.

Vydané uznesenie č. 21/2014

Obecné zastupiteľstvo v Popudinských Močidľanoch berie na vedomie Dodatok správy audítora o overení súladu Výročnej správy s účtovou závierkou zostavenou k 31.12.2013.

Za:5 poslancov proti: 0 zdržalo sa hlasovania: 0

**7. Schválenie Záverečného účtu obce Popudinské Močidľany**

Poslanci mali možnosť sa so Záverečným účtom oboznámiť sa vopred, nakoľko im bol zaslaný elektronickou poštou. Taktiež riadne visel 15 dní pred schválením na úradnej tabuli obce Popudinské Močidľany.

Vydané uznesenie č. 22/2014

Obecné zastupiteľstvo v Popudinských Močidľanoch schvaľuje Záverečný účet obce a celoročné hospodárenie bez výhrad. Zároveň obecné zastupiteľstvo v Popudinských Močidľanoch schvaľuje stanovisko hlavného kontrolóra obce k Záverečnému účtu obce za rok 2013

Za: 5 poslancov proti: 0 zdržalo sa hlasovania: 0

**8. Schválenie použitia prebytku a zostatku finančných operácií na tvorbu rezervného fondu**

V bode č. 8 obecné zastupiteľstvo schválilo použitie prebytku a zostatku finančných operácií na tvorbu rezervného fondu.

Vydané uznesenie č. 23/2014

Obecné zastupiteľstvo v Popudinských Močidľanoch schvaľuje použitie prebytku v sume 11 719,85 €, zisteného podľa ustanovenia § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, na tvorbu rezervného fondu.

Obecné zastupiteľstvo taktiež schvaľuje zostatok finančných operácií vo výške 8 393,79 € použiť na tvorbu rezervného fondu.

Za: 5 poslancov proti: 0 zdržalo sa hlasovania: 0

**9. Schválenie použitia 50 % rezervného fondu na splátku úveru**

Bodom č. 9 sa schválilo použitie rezervného fondu.

Vydané uznesenie č. 24/2014

Obecné zastupiteľstvo v Popudinských Močidľanoch schvaľuje použitie 50% rezervného fondu, t. j. 10 056,79 € na splátku úveru, ktorý má obec poskytnutý na základe Úverovej zmluvy č. 14/013/08 zo dňa 20.05.2008 a jej Dodatku č. 1 zo dňa 21.04.2010.

Za:5 poslancov proti: 0 zdržalo sa hlasovania: 0

**10. Vypísanie OVS a schválenie podmienok OVS na predaj stavebného pozemku par. č. 1555/58 v k. ú Močidľany**

Nakoľko jeden z obecných stavebných pozemkov ostal stále neobsadený, je tu nutnosť znova vypísať obchodnú verejnú súťaž. Jedná sa o stavebný pozemok par. č. 1555/58 v k.ú. Močidľany.

Vydané uznesenie č. 25/2014

Obecné zastupiteľstvo v Popudinských Močidľanoch schvaľuje vypísanie Obchodnej verejnej súťaže a zároveň schvaľuje podmienky Obchodnej verejnej súťaže na predaj stavebného pozemku par. č. 1555/58 v k. ú. Močidľany podľa prílohy č. 1, ktorá tvorí neoddeliteľnú súčasť tohto uznesenia.

Za: 5 poslancov proti: 0 zdržalo sa hlasovania: 0

**11.Schválenie zostavenia a predkladanie rozpočtu obce bez programovej štruktúry**

V bode č. 11 bola nutnosť opätovného schválenia o zostavovaní rozpočtu obce bez programovej štruktúry.

Vydané uznesenie č. 26/2014

Obecné zastupiteľstvo v Popudinských Močidľanoch schvaľuje zostavenie a predkladanie rozpočtu obce bez programovej štruktúry.

Za: 5 poslancov proti: 0 zdržalo sa hlasovania: 0

**12. Rôzne**

- Ako prvý tu bol posúdený a prerokovaný plat starostky obce, ktorý činí v hrubej mzde 1 469 € a vo vyčíslení čistej mzdy výšku 1 109,61 €. Poslanci obecného zastupiteľstva plat ponechali v uvedenej výške. Toto prerokovanie sa koná každoročne a vyplýva zo zákona.

- V bode rôzne bola prerokovaná  žiadosť Rímskokatolíckej cirkvi – farnosti Holíč, ktorá požiadala Obec Popudinské Močidľany o dotáciu vo výške 3 000,- € na úpravu priestranstva pred Kostolom sv. Šimona a Júdu v Popudinských Močidľanoch a pamätníka padlým vojakom.

Po prerokovaní žiadosti vydalo obecné zastupiteľstvo v Popudinských Močidľanoch nasledovné uznesenie č. 27/2014:

Obecné zastupiteľstvo v Popudinských Močidľanoch schvaľuje dotáciu z rozpočtu obce vo výške 3 000,-- € žiadateľovi Rímskokatolíckej cirkvi, farnosti Holíč, ktorá bude použitá na úpravu okolia kostola sv. Šimona a Júdu v časti obce Močidľany a rekonštrukciu Pomníka padlých v 1. sv. vojne v obci Popudinské Močidľany.

Za: 5 poslancov proti: 0 zdržalo sa hlasovania: 0

V tomto bode potom požiadal MUDr. Sivoň, aby sa v rozpočte na rok 2015 počítalo s dotáciou 8 000,- € na kostol sv. Štefana kráľa v časti obci Popudiny.

- V tomto bode starostka oboznámila poslancov o predaji rodinného domu po pánovi Karolovi Caletkovi a možnosti jeho zakúpenia, pokiaľ by sa v rozpočte na budúci rok s týmto počítalo. Bola by možnosť vybudovať tu skanzen obce a je i možnosť získania financií z fondov cezhraničnej spolupráce

- Starostka ďalej oboznámila poslancov o novej autobusovej zástavke na znamenie, ktorá bude umiestnená pred rodinným domom č. 1 a autobusová zástavka bude mať názov Mlyn.

- Od 01. júla 2014 sú poberatelia dávky v hmotnej núdzi povinní si odpracovať 32 hodín týždenne.

- Ďalej starostka oboznámila poslancov o možnosti získania dotácie na „vonkajšie fitnes“

- Bola uzatvorená Zmluva o dielo s firmou Toptech – OZ Košice na projektovú dokumentáciu a projekt stavby „Multifunkčné ihrisko ZŠ“

**13. Interpelácie poslancov**

MUDr. Sivoň sa informoval na opravu studne na cintoríne v časti obce Popudiny, kde je pokazený kôš, na čo mu starostka odpovedala, že sa dá opraviť. Taktiež sa informoval na opravu chodníkov.

Pán Kocák oboznámil poslancov o žiadosti o dotáciu pre podporu TJ Popudinské Močidľany, ktorú zaslal na Trnavský samosprávny kraj do Trnavy.

**9. Diskusia**

V tomto bode sa prihlásil o slovo prítomný občan pán Jozef Polák, ktorý vysvetlil vzniknutý problém s cestou pred jeho rodinným domom. Tento problém je ochotný odstrániť, pokiaľ bude na ceste umiestnená značka zákaz vjazdu motorovým vozidlám nad 3,5 tony a taktiež keď sa bude cesta opravovať, tak prenosná značka zákaz vjazdu motorových vozidiel.

Taktiež sa informoval na firmu, ktorá bola vybraná na zhotovenie fasády obecného úradu a to ohľadom zisťovania zadlženosti vybranej firmy voči štátnym orgánom. Tu mu starostka a hlavný kontrolór obce Ing. Mozolič odpovedali, že firma bola vybraná zákonne na základe prieskumu trhu a v tomto prípade sa vybrala firma s najnižšou cenovou ponukou. Čo sa týka zadlženosti firmy, pri prieskume trhu sa tento údaj nevyžaduje. Taktiež podľa pána Poláka sa mohol bonus, ktorý firma ponúkla /zhotovenie fasády na kabínach TJ/ použiť tam kde je to potrebnejšie, napríklad na dom smútku.

**9. Záver**

Nakoľko všetky body rokovania zastupiteľstva boli vyčerpané, a v diskusii už nevystúpil žiaden z prítomných poslancov ani občanov, starostka zasadnutie ObZ ukončila. Na záver starostka všetkým poslancom poďakovala za účasť.

Zapísala: Martina Iršová

Overovatelia zápisnice: Ing. Ľubica Vaculková ...................................

 p. Miroslav Caletka ...................................

 **Mgr. Dana Žúrková**

 starostka obce

**Rekapitulácia prijatých uznesení**

**zo zasadnutia ObZ v Popudinských Močidľanoch dňa 26.06.2014**

**Uznesenie ObZ v Popudinských Močidľanoch č. 19/2014 zo dňa 26.06.2014**

Obecné zastupiteľstvo v Popudinských Močidľanoch berie na vedomie Oznámenie funkcií, zamestnaní, činností a majetkových pomerov starostky obce za kalendárny rok 2013 k 31. marcu 2014.

Za: 5 poslancov proti: 0 zdržalo sa hlasovania: 0

**Uznesenie ObZ v Popudinských Močidľanoch č. 20/2014 zo dňa 26.06.2014**

Obecné zastupiteľstvo v Popudinských Močidľanoch berie na vedomie Správu nezávislého audítora o overení účtovej závierky zostavenej k 31.12.2013 bez výhrad.

Za: 5 poslancov proti: 0 zdržalo sa hlasovania: 0

**Uznesenie ObZ v Popudinských Močidľanoch č. 21/2014 zo dňa 26.06.2014**

Obecné zastupiteľstvo v Popudinských Močidľanoch berie na vedomie Dodatok správy audítora o overení súladu Výročnej správy s účtovou závierkou zostavenou k 31.12.2013.

Za: 5 poslancov proti: 0 zdržalo sa hlasovania: 0

**Uznesenie ObZ v Popudinských Močidľanoch č. 22/2014 zo dňa 26.06.2014**

Obecné zastupiteľstvo v Popudinských Močidľanoch schvaľuje Záverečný účet obce a celoročné hospodárenie bez výhrad. Zároveň obecné zastupiteľstvo v Popudinských Močidľanoch schvaľuje stanovisko hlavného kontrolóra obce k Záverečnému účtu obce za rok 2013

Za: 5 poslancov proti: 0 zdržalo sa hlasovania: 0

**Uznesenie ObZ v Popudinských Močidľanoch č. 23/2014 zo dňa 26.06.2014**

Obecné zastupiteľstvo v Popudinských Močidľanoch schvaľuje použitie prebytku v sume 11 719,85 €, zisteného podľa ustanovenia § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, na tvorbu rezervného fondu.

Obecné zastupiteľstvo taktiež schvaľuje zostatok finančných operácií vo výške 8 393,79 € použiť na tvorbu rezervného fondu.

Za: 5 poslancov proti: 0 zdržalo sa hlasovania: 0

**Uznesenie ObZ v Popudinských Močidľanoch č. 24/2014 zo dňa 26.06.2014**

Obecné zastupiteľstvo v Popudinských Močidľanoch schvaľuje použitie 50% rezervného fondu, t. j. 10 056,79 € na splátku úveru, ktorý má obec poskytnutý na základe Úverovej zmluvy č. 14/013/08 zo dňa 20.05.2008 a jej Dodatku č. 1 zo dňa 21.04.2010.

Za: 5 poslancov proti: 0 zdržalo sa hlasovania: 0

**Uznesenie ObZ v Popudinských Močidľanoch č. 25/2014 zo dňa 26.06.2014**

Obecné zastupiteľstvo v Popudinských Močidľanoch schvaľuje vypísanie Obchodnej verejnej súťaže a zároveň schvaľuje podmienky Obchodnej verejnej súťaže na predaj stavebného pozemku par. č. 1555/58 v k. ú. Močidľany podľa prílohy č. 1, ktorá tvorí neoddeliteľnú súčasť tohto uznesenia.

Za: 5 poslancov proti: 0 zdržalo sa hlasovania: 0

**Uznesenie ObZ v Popudinských Močidľanoch č. 26/2014 zo dňa 26.06.2014**

Obecné zastupiteľstvo v Popudinských Močidľanoch schvaľuje zostavenie a predkladanie rozpočtu obce bez programovej štruktúry.

Za: 5 poslancov proti: 0 zdržalo sa hlasovania: 0

**Uznesenie ObZ v Popudinských Močidľanoch č. 27/2014 zo dňa 26.06.2014**

Obecné zastupiteľstvo v Popudinských Močidľanoch schvaľuje dotáciu z rozpočtu obce vo výške 3 000,-- € žiadateľovi Rímskokatolíckej cirkvi, farnosti Holíč, ktorá bude použitá na úpravu okolia kostola sv. Šimona a Júdu v časti obce Močidľany a rekonštrukciu Pomníka padlých v 1. sv. vojne v obci Popudinské Močidľany.

Za: 5 poslancov proti: 0 zdržalo sa hlasovania: 0